Ulugʻbek Sultonov

Ulugʻbek Sultonov – oʻzbek siyosatchisi. Turli yillarda rahbarlik lavozimlarida faoliyat yuritgan. Oʻzbekiston Respublikasi Yoshlar ishlari agentligi Markaziy apparatining Mahalladagi yoshlar yetakchilari faoliyatini muvofiqlashtirish va metodologik taʼminlash boʻlimi boshligʻi. Oʻzbekiston Respublikasi Prezidenti tomonidan bir necha marotaba mukofotlangan.

 Faoliyati 
2017-yilda Qarshi davlat texnika universitetini muvaffaqiyatli tamomlagan. 2018-yildan Oʻzbekiston yoshlar ittifoqi Qashqadaryo viloyati Kengashi boʻlimi boshligʻi sifatida faoliyatini boshlagan. 2020-yilda Oʻzbekistondagi maktab oʻquvchilarining eng yirik uyushmasi – „Kamalak“ bolalar tashkilotining Qashqadaryo viloyati boʻyicha rahbari etib tayinlangan. 2023-yildan 2024-yilgacha Yoshlar ishlari agentligining Qashqadaryo viloyati boshqarmasi boshligʻi sifatida faoliyati yuritgan. 2023-yilning 25-oktyabr kuni Oʻzbekiston Respublikasi Prezidenti Shavkat Mirziyoyevning Qashqadaryo viloyatiga tashrifi doirasida viloyatni iqtisodiy-ijtimoiy jihatdan rivojlantirish maqsadida oʻtkazilgan yigʻilishda Ulugʻbek Sultonov davlat rahbari bilan muloqot qilgan. 2024-yilda Oʻzbekiston Respublikasi Prezidenti huzuridagi Davlat siyosati va boshqaruvida milliy kadrlar zaxirasiga kiritilgan davlat xizmatchilari uchun tashkil etilgan boshqaruv kursini muvaffaqiyatli tamomlagan. 2025-yilda Oʻzbekiston yoshlar yetakchilarini qoʻllab-quvvatlash markazi direktori lavozimiga tayinlangan.

Faoliyati davomida bir qancha yirik loyihalarni amalga oshirgan. Jumladan, „Inklyuziv Oʻzbekiston“, „Iqtidor“, „Qashqadaryolik“, „Matonat“, „Imkon“ kabi loyihalar shular jumlasidan.

210px|thumb|Ulugʻbek Sultonov Oʻzbekiston Prezidenti Shavkat Mirziyoyev bilan suhbatda
 Mukofotlari 
Ulugʻbek Sultonovning faoliyati Oʻzbekiston hukumati tomonidan eʼtirof etilgan. 2015-2016-yillarda Oʻzbekiston „Kamolot“ yoshlar ijtimoiy harakati stipendiyasi bilan mukofotlangan . Shuningdek, Oʻzbekiston Respublikasi Prezidentining tegishli farmonlariga muvofiq, 2017-yilning 10-oktyabr kuni „Oʻzbekiston Konstitutsiyasiga 25 yil“ hamda 2021-yilning 24-may kuni „Oʻzbekiston Respublikasi Mustaqilligining 30 yilligi“ mukofotlari bilan taqdirlangan.
 Manbalar 

Turkum:1994-yilda tugʻilganlar